Σούπερ Καπ Ελλάδας 2025

Το Σούπερ Καπ Ελλάδας 2025, γνωστό και με την ονομασία Betsson Super Cup Ελλάδας 2025 λόγω της χορηγίας από την εν λόγω εταιρεία, ήταν η 10η διοργάνωση του θεσμού, ενός ποδοσφαιρικού αγώνα που διεξάγεται μεταξύ των νικητών του προηγούμενου πρωταθλήματος της Σούπερ Λιγκ και του Κυπέλλου Ελλάδας. Ο αγώνας διεξήχθη στις 3 Ιανουαρίου 2026 στο Παγκρήτιο Στάδιο στο Ηράκλειο. Οι ομάδες που συμμετείχαν είναι ο πρωταθλητής της Σούπερ Λιγκ Ελλάδας 2024–25 και Κυπελλούχος Ελλάδας 2024–25, Ολυμπιακός, καθώς και ο φιναλίστ του Κυπέλλου Ελλάδας 2024–25, ο Ο.Φ.Η., αφού ο Ολυμπιακός κατέκτησε το νταμπλ την προηγούμενη σεζόν. Ήταν το πρώτο Σούπερ Καπ που διεξήχθη μετά το 2007, καθώς στο ενδιάμεσο διάστημα το γενικό ενδιαφέρον για τον θεσμό είχε μειωθεί, κυρίως λόγω της συχνής κατάκτησης του νταμπλ από τις ίδιες ομάδες, γεγονός που καθιστούσε περιττή τη διεξαγωγή του αγώνα.https://www.epo.gr/el/arthra/antamoma-se-super-cup-ystera-apo-39-hronia

Μετά από έναν αγώνα που έφτασε στην παράταση, ο Ολυμπιακός επιβλήθηκε με σκορ 3–0.

 Έδρα 
Αυτό ήταν το πρώτο Σούπερ Καπ Ελλάδας που διοργανώθηκε στο Παγκρήτιο Στάδιο.

Το Παγκρήτιο Στάδιο κατασκευάστηκε το 2004 και βρίσκεται στο Ηράκλειο της Κρήτης. Αποτελεί μία από τις σημαντικότερες αθλητικές εγκαταστάσεις της Ελλάδας και χρησιμοποιήθηκε ως έδρα ποδοσφαιρικών αγώνων κατά τη διάρκεια τους Θερινούς Ολυμπιακούς Αγώνες 2004. Στο παρελθόν έχει φιλοξενήσει αγώνες της Εθνική Ελλάδας καθώς και διεθνείς διοργανώσεις σε συλλογικό επίπεδο. Η χωρητικότητά του ανέρχεται σε περίπου 26.000 θεατές, ενώ αποτελεί την έδρα της Ο.Φ.Η. Το στάδιο διαθέτει σύγχρονες υποδομές και έχει ανακαινιστεί επανειλημμένα για να πληροί τις προδιαγραφές διεξαγωγής μεγάλων αθλητικών γεγονότων.

 Ιστορικό 
Ο Ολυμπιακός έχει συμμετάσχει στο Σούπερ Καπ Ελλάδας τέσσερις φορές, κερδίζοντας και τις τέσσερις. Η τελευταία φορά που αγωνίστηκε στο Σούπερ Καπ ήταν το 2007, όπου νίκησε την Α.Ε.Λ. με 1–0.

Ο Ο.Φ.Η. έχει συμμετάσχει στο Σούπερ Καπ Ελλάδας μία φορά, χωρίς να κατακτήσει κάποιο τίτλο. Η τελευταία φορά που έπαιξε στο Σούπερ Καπ ήταν το 1987, όπου έχασε από τον Ολυμπιακό με 1–0, αγώνας που είναι και ο μοναδικός ανάμεσα στους 2 αντιπάλους στον θεσμο.

 Αγώνας 
 Πληροφορίες 

Κανονισμοί αγώνα:
 90 λεπτά
 Παράταση σε περίπτωση ισοπαλίας στα 90 λεπτά
 Πέναλτι σε περίπτωση ισοπαλίας στην παράταση
 Δώδεκα αναπληρωματικοί.
 Όριο πέντε αλλαγών, με δυνατότητα έκτης στην παράταση
 Όριο τριών διακοπων για αλλαγές, με τέταρτη ευκαιρία στην παράταση
 Υποχρεωτική συμμετοχή στην ενδεκάδα καθ' όλη τη διάρκεια του αγώνα τουλάχιστον ενός Έλληνα ποδοσφαιριστή γεννημένου από την 1η Ιανουαρίου 2004 και μετά

 Παραπομπές 

 Εξωτερικοί σύνδεσμοι